སེར་སྣ་

སེར་སྣ་ནི་ཕྲག་དོག་གི་སེམས་ཀྱིས་གཞན་གྱིས་རང་གི་ཆགས་ཡུལ་ལ་བལྟ་བ་དང་རེག་པ་སོགས་ལ་མི་བཟོད་ནས་ཡོངས་སུ་བསྲུང་བའི་སེམས་པ་ཞིག་ལ་གོ། འདི་ནི་ཆགས་པ་དང་ཞེ་སྡང་གཉིས་ཀ་ལྡན་པའི་ཉོན་མོངས་པ་ཞིག་ཡིན་ལ། འབྱུང་ཁུངས་ནི་རང་གི་ཆགས་ཡུལ་ལ་གཞན་གྱིས་ཉེ་འགྲོ་བྱེད་པའི་སྐབས་སུ་ཡིན་ནོ། །
ནང་དོན།
སེར་སྣའི་རང་བཞིན་ལ་གོ་རིམ་ཇི་ལྟར་ཡིན་ཞེ་ན། ད་ལྟ་རང་གི་ཆགས་ཡུལ་གྱི་བུད་མེད་ལ་སྐྱེས་པ་གཞན་རྣམས་ཀྱིས་མིག་གིས་བལྟ་བ་ཙམ་བྱས་ན་ཡང་ཕྲག་དོག་གིས་"འདི་སུ་གང་གིས་ཀྱང་མ་ལྟ་ཞིག"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཅེས་པའི་ཚུལ་གྱིས་ཡོངས་སུ་བསྲུང་བར་གྱུར་པ། དེ་འདྲའི་བསྲུང་བ་དེ་ནི་ཕྱིས་སུ་འཆི་བའི་སྐབས་སུ་ཇི་ལྟར་ཕྱུང་བ་ཤེས་ཐུབ་པ་ཞིག་ཡིན། "ཇི་སྲིད་དུ་ཆགས་ཡུལ་བུད་མེད་ཀྱི་ལུས་དེ་ནི་བྱ་རྒོད་དང་ཅེ་སྤྱང་ལ་སོགས་པ་དེ་དང་དེས་ཟ་བ་དེ་སྲིད་དམ་དེའི་ཚེ་ན་ཡང་ཕྲག་དོག་དང་སེར་སྣ་ཅན་ཁྱོད་ཀྱིས་སྔར་བཞིན་བྱ་རྒོད་སོགས་ཀྱིས་བལྟ་བ་དང་རེག་པ་ཅིས་མི་བསྲུང་སྟེ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ལྟར། གང་ཞིག་ད་ལྟ་སེར་སྣས་བསྲུང་བའི་ཡུལ་དེ་ནི་ཕྱིས་སུ་དུར་ཁྲོད་དུ་བོར་ནས་བྱ་རྒོད་སོགས་ཀྱིས་ཟ་བར་འགྱུར་རོ། །
དེ་བཞིན་དུ་"ད་ལྟ་སྐྱེས་པ་གཞན་རྣམས་ཀྱིས་མིག་གིས་ལྟ་ན་ཡང་བུད་མེད་གང་ཞིག་ཁྱོད་ཀྱི་ཕྲག་དོག་གིས་ཡོངས་སུ་བསྲུང་བར་གྱུར་པ་ལ་ཕྱིས་སུ་ཇི་སྲིད་དུ་ལུས་དེ་ནི་བྱ་རྒོད་ལ་སོགས་པ་དེ་དང་དེས་ཟ་བར་བྱེད་པ་དེའི་ཚེ་ན་ཡང་སེར་སྣ་ཅན་ཁྱོད་བྱ་རྒོད་ལ་སོགས་པ་ཅིས་མི་བསྲུང་སྟེ་བསྲུང་དགོས་ལ། མི་བསྲུང་ན་ནི་ད་ལྟ་ཡང་སེར་སྣས་བསྲུང་བར་གྱི་རིགས་སོ། །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས་པ་ལྟར། སེར་སྣའི་མི་རིགས་པ་དེ་ནི་དུས་ཐམས་ཅད་དུ་ཡིན་པར་གསལ་ལོ། །
སེར་སྣའི་མི་རིགས་པ།
སེར་སྣའི་མི་རིགས་པ་ནི་"ཁྱོད་ཀྱི་བུད་མེད་ལ་སྐྱེས་པ་གཞན་རྣམས་མིག་གིས་བལྟ་ན་ཡང་མིག་སེར་གྱིས་གང་ཞིག་ཡོངས་སུ་བསྲུང་བར་གྱུར་པ་དེའི་ལུས་དེ་ནི་ཇི་སྲིད་དུ་བྱ་རྒོད་ལ་སོགས་པ་དེས་ཟ་ན་དེའི་ཚེ་སེར་སྣ་ཅན་ཁྱོད་ཅིས་མི་བསྲུང་ཆགས་ནས་བསྲུང་བར་རིགས་སོ། །"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་དང་། "སྐྱེས་པ་གཞན་རྣམས་མིག་གིས་བལྟ་ན་ཡང་གང་ཞིག་ཡོངས་སུ་བསྲུངས་གྱུར་པའི་ལུས་དེ་ནི་ཇི་སྲིད་དུ་དེས་ཟ་ན་སེར་སྣ་ཅན་ཁྱོད་ཅིས་མི་བསྲུང་།"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར། ཞེས་གསུངས་པ་ལྟར། གལ་ཏེ་ད་ལྟ་སེར་སྣས་བསྲུང་བ་རིགས་ན། ཤི་བའི་རྗེས་སུ་ཡང་བསྲུང་དགོས་པར་འགྱུར་བ་ལས། དེ་ལྟར་བསྲུང་གི་མ་རེད་པས་ད་ལྟའང་བསྲུང་མི་དགོས་པར་གྲུབ་བོ། །
མཆོད་པའི་མི་རིགས་པ།
"བྱ་རྒོད་དང་གཞན་ཝ་དང་སྤྱང་ཀི་ལ་སོགས་པས་ཟ་བར་བྱེད་པའི་ཁ་ཟས་ཡིན་ན་གཞན་བྱ་དང་གཅན་གཟན་གྱི་ཟས་ལ་ཁྱོད་ཀྱིས་མེ་ཏོག་གི་ཕྲེང་བ་ཙནྡན་གྱི་བྱུག་པ་གསེར་དངུལ་ལ་སོགས་པའི་རྒྱན་གྱིས་ཅིའི་ཕྱིར་མཆོད་པར་བྱེད་དེ་མཆོད་མི་རིགས་ལ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ལྟར། གལ་ཏེ་ཤི་བའི་རྗེས་སུ་ཤའི་རོ་དེ་བྱ་རྒོད་སོགས་ཀྱིས་ཟ་བར་འགྱུར་བའི་གཟུགས་ལ་མཆོད་རིགས་མ་རེད་ན། གསོན་པའི་དུས་སུ་ཡང་དེ་ཉིད་ལ་རྒྱན་གྱིས་མཆོད་པ་མི་རིགས་པ་ཡིན་ནོ། །
"བྱ་རྒོད་ལ་སོགས་པ་གང་རྣམས་ཀྱི་ཟས་ཏེ། ཁ་ཟས་ཤའི་ཕུང་པོའི་གཟུགས་ལ་ཁྱོད་ཀྱིས་མེ་ཏོག་ལ་སོགས་པ་རྣམས་ཀྱིས་མཆོད་པར་བྱེད། བྱ་རྒོད་དང་གཞན་ཅེ་སྤྱང་ལ་སོགས་པ་རྣམས་ཀྱིས་ཤའི་ཕུང་པོ་སྟེ་ཤའི་ཚོགས་ཟ་བ་འཇིགས་སུ་རུང་བ་མཐོང་བ་ན་ཅིའི་ཕྱིར་ཕྲག་དོག་ཅན་སྲུང་བར་མི་བྱེད་ཅེས་སྦྱར་བར་བྱ་བ་དང་། ད་ལྟ་ཅིའི་ཕྱིར་འབྱེར་བར་མི་བྱེད་ཅེས་པ་བར་དུ་ཆོད་པ་དང་ཡང་འབྲེལ་"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར།ཞེས་གསུངས་པ་ལྟར། ད་ལྟ་མེ་ཏོག་སོགས་ཀྱིས་མཆོད་པར་བྱེད་ཀྱང་ཕྱིས་སུ་དེ་ཉིད་ཟ་བར་འགྱུར་བའི་ཤའི་ཕུང་པོ་ལ་ཅིའི་ཕྱིར་སེར་སྣས་མི་བསྲུང་ཞེས་པའི་དཔེ་མཚོན་ནོ། །
བསྡུས་དོན།
སེར་སྣ་ནི་རང་གི་ཆགས་ཡུལ་ལ་གཞན་གྱིས་ལྟ་བ་དང་རེག་པ་སོགས་ལ་མི་བཟོད་པའི་ཕྲག་དོག་གི་སེམས་ཡིན། འདི་ནི་ཆགས་པ་དང་ཞེ་སྡང་གཉིས་ཀ་ལྡན་པའི་ཉོན་མོངས་པ་ཞིག་སྟེ། མི་རིགས་པའི་རྒྱུ་མཚན་གང་ཞེ་ན། གང་ཞིག་ད་ལྟ་སེར་སྣས་བསྲུང་བར་བྱེད་པའི་ཡུལ་དེ་ནི་ཕྱིས་སུ་ཤི་ནས་བྱ་རྒོད་སོགས་ཀྱིས་ཟ་བར་འགྱུར་བ་ལ། དེའི་ཚེ་སེར་སྣས་མི་བསྲུང་བའི་ཕྱིར་ད་ལྟ་ཡང་བསྲུང་མི་དགོས་པ་ཡིན། ཡང་ན་ཤི་བའི་རྗེས་སུ་བྱ་རྒོད་སོགས་ཀྱི་ཟས་སུ་འགྱུར་བའི་ཤའི་ཕུང་པོ་ལ་ད་ལྟ་མེ་ཏོག་སོགས་ཀྱིས་མཆོད་པ་མི་རིགས་པ་བཞིན། ད་ལྟའང་དེ་ལ་རྒྱན་གྱིས་མཆོད་པ་མི་རིགས་པར་རྟོགས་པར་བྱ་སྟེ། སེར་སྣ་ཞེས་པ་ནི་རྒྱུད་ལམ་ནས་སྤང་བར་བྱ་བའི་ཉོན་མོངས་པ་ཞིག་ཡིན་ནོ། །
ལུང་ཁུངས།